Вугляродзістыя хандрыты

Вугляродзістыя хандрыты — клас хандрытаў, які адрозніваецца цёмна-шэрым або чорным колерам і часам большай канцэнтрацыяй вугляроду, чым у іншых хандрытах. Паводле хімічнага складу, структуры і іншых уласцівасцей падзяляюцца на групы CI, CM, CV, CO, CR, і CK (часам таксама выдзяляюцца CH і CB). Як і іншыя хандрыты, маюць невялікія сферычныя ўкрапіны-хондры, убудаваныя ў . Хондры адсутнічаюць толькі ў змененых пад уплывам вады хандрытах групы CI, што класіфікуюцца як хандрыты толькі дзякуючы іх хімічным уласцівасцям.

Раней уважалася, што цёмны колер многіх вугляродзістых хандрытаў абумоўлены высокай канцэнтрацыяй вугляродзістага матэрыялу, што і дало назву цэламу класу. Аднак цяпер вядома, што да колеру найбольш прычыняецца дробназярністая структура матрыцы, а канцэнтрацыя вугляроду ў некаторых экзэмплярах вугляродзістых хандрытаў можа быць меншай за канцэнтрацыю вугляроду ў хандрытах іншых класаў.

Вугляродзістыя хандрыты адрозніваюцца найбольш прымітыўным хімічным складам, асабліва ў групе CI, найбольш набліжанай да складу Сонца (за выняткам  рэчываў). У параўнанні з іншымі класамі хандрытаў, ім характэрна найбольш высокая канцэнтрацыя вогнетрывалых кампанентаў — найбольш старажытных матэрыялаў Сонечнай сістэмы, што асабліва праяўляецца ў групе CV.

Групы CI і CM маюць найбольшую з усіх хандрытаў канцэнтрацыю матэрыялаў, старэйшых за Сонечную сістэму, бо такія матэрыялы змяшчаюцца ў матрыцы, а гэтыя групы маюць найбольш матрыцы. Таксама гэтыя групы зазналі найменш тэрмальнага , разбуральнага для дасонечных матэрыялаў. Сярод дасонечных часцінак сустракаюцца і арганічныя, некаторыя з якіх утварыліся ў малекулярных аблоках міжзорнага асяроддзя.

Большая частка арганічных рэчываў знаходзіцца ў вугляродзістых хандрытах у выглядзе нерастваральнага макрамалекулярнага матэрыялу, падобнага да зямнога . Сярод кампанентаў растваральнай часткі — асноватворныя для жыцця на Зямлі амінакіслоты і  (імаверна, пазазямнога паходжанняM.P. Callahan, K.E. Smith, H.J. Cleaves, J. Ruzicka, J.C. Stern, D.P. Glavin, C.H. House, & J.P. Dworkin, Carbonaceous meteorites contain a wide range of extraterrestrial nucleobases, Proc. Natl. Acad. Sci. U.S.A. 108 (34) 13995-13998, https://doi.org/10.1073/pnas.1106493108 (2011).). Падобныя часцінкі траплялі з космасу на Зямлю і на ранніх стадыях яе існавання, але іх роля ў станаўленні жыцця застаецца невядомай.

 Крыніцы 

Катэгорыя:Хандрыты